Subject: Eesti äriregistri ja Soome äriregistri (Kaupparekisteri) vaheline andmevahetus
From: "Vaher Harry" <[email-masked]>
To: <[email-masked]>
Cc: "Kaadu Hannes" <[email-masked]>
Date: Fri, 31 Oct 2025 10:56:59 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Pöördumise teema: Eesti äriregistri ja Soome äriregistri (Kaupparekisteri)
vaheline andmevahetus

Lp justiits- ja digiminister Liisa-Ly Pakosta

Meil on küsimus Eesti äriregistri ja Soome äriregistri (Kaupparekisteri)
vahelise andmevahetuse kohta, mis peaks toimuma Euroopa Liidu
äriregistrite sidestamise süsteemi kaudu. Äriregistri seaduses
reguleerivad seda temaatikat §-d 47 ja 48.

Oleme sama küsimusega pöördunud eelnevalt E-äriregistri klienditoe poole
(meie ekirjad 04.02.2025 ja 18.09.2025), seni ei ole õnnestunud vastust
saada, seetõttu pöördume otse Teie poole.

Kirjeldan probleemi täpsemalt:

Soome krediidiasutusel OP Corporate Bank plc on registreeritud filiaalid
Eestis, Lätis ja Leedus. Märkasime, et Soome äriregistris ei ole infot OP
Corporate Bank plc Eesti filiaali olemasolu kohta (samas Läti ja Leedu
filiaalide kohta on seal info olemas, vt lisatud registriväljavõtte lk 5
alumises osas).

Uurisime pisteliselt ka muude Soome äriühingute kohta kellel on Eestis
filiaal, seal paistab sama olukord – info Eesti filiaali olemasolu kohta
ei ole Soome äriregistrisse mingil põhjusel jõudnud (nt Finnair OYJ Eesti
filiaal). Seega tundub, et see küsimus on üldisem, ei puuduta üksnes meid.

Üritame aru saada, kuhu see info on kinni jäänud, kas tegemist võib olla
õigusliku või tehnilist laadi probleemiga? Oleme tänulikud, kui saate
teemasse sisse vaadata.

Käesoleva pöördumise tekst on lisatud ka digiallkirjastatult manuses.

Lugupidamisega,

Harry Vaher

peajurist, prokurist

OP Corporate Bank plc Eesti filiaal

Maakri 19/1, 10145 Tallinn

tel 6 630 840

 <mailto:[email-masked]> [email-masked]

 <http://www.opbank.ee/> www.opbank.ee